KCE รูด 7% นิวโลว์รอบ 7 เดือน หลังกำไรไตรมาส 3/61 ต่ำคาด
KCE รูด 7% นิวโลว์รอบ 7 เดือน หลังกำไรไตรมาส 3/61 ต่ำคาด โบรกฯแนะถือเป้า 40 บ. ล่าสุด ณ เวลา 10.14 น. อยู่ที่ 33.25 บาท ลบ 2.50 บาท หรือ 6.99% สูงสุดที่ 34.50 บาท ต่ำสุดที่ 33.25 บาท ด้วยมูลค่าซื้อขาย 82.03 ล้านบาท
7 พ.ย. 2561

ผู้สื่อข่าวรายงานว่า ราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE ล่าสุด ณ เวลา 10.14 น. อยู่ที่ 33.25 บาท ลบ 2.50 บาท หรือ 6.99% สูงสุดที่ 34.50 บาท ต่ำสุดที่ 33.25 บาท ด้วยมูลค่าซื้อขาย 82.03 ล้านบาท

ทั้งนี้ ราคาหุ้น KCE ปรับตัวลงต่ำสุดในรอบ 7 เดือน นับตั้งแต่ราคาหุ้นอยู่ที่ระดับ 32.38 บาท เมื่อวันที่ 10 เม.ย.2561 หลังรายงานผลการดำเนินงานประจำไตรมาส 3/61 ต่ำกว่าคาด
โดย บล.เคจีไอ (ประเทศไทย) ระบุในบทวิเคราะห์ แนะนำ “ถือ” KCE ราคาเป้าหมาย 40 บาท/หุ้น โดยไรสุทธิของ KCE ในไตรมาส 3/61 อยู่ที่ 560 ล้านบาท (ลดลง 8.6% เมื่อเทียบจากปีก่อน แต่เพิ่มขึ้น 0.3% จากไตรมาสก่อน) ต่ำกว่าประมาณการของเรา 17% และต่ำกว่า consensus 16%
ส่วนกำไรสุทธิงวด 9 เดือนแรกอยู่ที่ 1.6 พันล้านบาท (ลดลง 16%จากปีก่อน) คิดเป็น 70% ของประมาณการทั้งปีของ บล.เคจีไอ (ประเทศไทย) ถึงแม้ว่าจะใช้สมมติฐานอัตราการเติบโตของยอดขายและอัตรากำไรขั้นต้นแบบอนุรักษ์นิยมแล้ว แต่เราก็ยังมองว่าประมาณการกำไรปีนี้ของยังมี downside อยู่อีกประมาณ 5-8%